Filmens hovedperson er Tommy. Han og kjæresten, Maria, har vært sammen lenge nok til at hun synes det er på tide med noe mer enn bare klining. Tommy derimot, som er sønn av en prest han aldri har møtt og har ekstrajobb som altergutt, har en idé om at sex er noe som høres ekteskapet til og vil «vente litt». Tommys kamerat Ahmed er født inn i en familie av strengt praktiserende muslimer, men har selv et avslappet og heller liberalt forhold til islam. Ahmed ønsker i motsetning til Tommy sterkt å benytte seg av friheten som voksen, og skriver historier for et pornoblad inspirert av Tommy og Marias forhold. Etter hvert får Maria nok av Tommys unnvikenhet, og dumper ham til fordel for en annen. Tommy forsøker desperat å få henne tilbake, men da blir tilværelsen bare enda mørkere for ham.